Ritratt: DOI - Omar Camilleri .td_uid_2_613afc11d02af_rand.td-a-rec-img{text-align:left}.td_uid_2_613afc11d02af_rand.td-a-rec-img img{margin:0 auto 0 0} 10 postijiet u monumenti storiċi se jkunu restawrati wara li dawn intgħażlu minn nord ta' evalwazzjoni. Dawn se jibbenefikaw mill-iskema ta' restawr ta' postijiet u ta' monumenti storiċi. Dan tħabbar mill-Ministru għall-Wirt Nazzjonali Josè Herrera f'konferenza tal-aħbarijiet. L-għaxar proġetti huma: Lion Column fil-Belt Valletta; Round Water Tower fil-Ħamrun; il-boundary wall taz-zuntier tal-knisja fir-Rabat; il-Kappella tat-Twelid tal-Madonna f'Ħal Lija; l-Istatwa ta' San Publiju fil-Furjana; is-Salib tad-Dejma f'Ħal Qormi; l-istatwa tal-Madonna f'Ħal Balzan; l-Għajn tal-Ħasselin fl-Imsida; il-Kappella ta' Ċejlu fil-Marsa u l-Oratorju tal-Qalb ta' Ġesù fil-Mosta. Il-proġetti se jkunu maqsuma f'żewġ fażijiet u x-xogħol ta' dokumentazzjoni u s-surveying fuq l-ewwel ħames proġetti se jibda fil-bidu ta' Ottubru. Il-Ministru Herrera tkellem dwar ix-xogħol li qiegħed isir b'mod kontinwu mid-Direttorat tar-Restawr, li fost l-oħrajn jieħu ħsieb il-preservazzjoni, ir-restawr u r-riabilitazzjoni tal-fortifikazzjonijiet storiċi kif ukoll il-konservazzjoni ta' siti storiċi importanti oħra fuq bażi regolari. Kompla li minn din l-iskema li daħlet fis-sitt sena tagħha bbenefikaw 24 kunsill lokali b'total ta' 29 proġett. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_613afc11d0aa8_rand.td-a-rec-img{text-align:left}.td_uid_3_613afc11d0aa8_rand.td-a-rec-img img{margin:0 auto 0 0}